เจ็บท้องน้อยด้านขวาอยู่ต่ำๆค่ะเจ็บเสียวๆเเปล๊บๆเป็นช่วงแต่ต่อเนื่องกัน.เป็นมา 2 วันค่ะ เวลาที่กดลงไปในจุดที่เจ็บมันจะทะลุไปเจ็บที่ด้านหลังค่ะ อาการแบบนี้จะเป็นมะเร็งหรือโรคไตรึปล่าวค่ะ
สวัสดีค่ะ อาการเจ็บท้องน้อยด้านขวานั้น อาจจะเกิดจากกล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง ลำไส้อักเสบ ทำให้ปวดท้องบิดๆ ถ่ายเหลวได้ หรือมีกระเพาะปัสสาวะอักเสบหรือกรวยไตอักเสบ โดยจะมีอาการ ปัสสาวะแสบขัด มีไข้สูง หนาวสั่นร่วมด้วย หรือเป็นสาเหตุทางนรีเวชเช่นอวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ สาเหตุอันตรายอีกอย่างที่พบได้คือไส้ติ่งอักเสบมักปวดมากๆที่ท้องขวาล่าง คลื่นไส้ อาเจียน มีเบื่ออาหารร่วมด้วยดังนั้นอาจจะเกี่ยวกับกรวยไตได้เช่นกัน ถ้ามีปัสสาวะแสบขัด มีไข้สูงหนาวสั่นร่วมด้วย สาเหตุเรื่องมะเร็งจะยังเป็นไปได้น้อย ส่วนใหญ่ถ้าก้อนมะเร็งไม่ใหญ่มากๆ จะไม่ค่อยปวดค่ะเบื้องต้นควรพักผ่อนให้เพียงพอ งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดได้หากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป